
74 DR.31.5.2004 

 

kontrak penyelenggaraan.  Untuk makluman Ahli Yang Berhormat, kerosakan jalan raya 
yang terlibat adalah Jalan Bintulu-Sibu yang disenggara oleh HCM Engineering 
Sdn.Bhd. dan Jalan Bintulu-Miri yang disenggara oleh Endaya Construction Sdn.Bhd.  
Pihak kementerian sentiasa memantau kerja penyenggaraan yang dilaksanakan 
sebagaimana clause perjanjian penswastaan yang telah pun dimateraikan.  

 Berkenaan dengan mutu kerja penyenggaraan, pihak kementerian akan 
membuat tindakan susulan jika syarikat konsesi tersebut gagal melaksanakan kerja 
dengan sempurna.  Kerajaan boleh melantik pihak ketiga untuk melaksanakan kerja 
tersebut dan mengenakan penalti sebanyak 25 peratus kepada syarikat konsesi.  
Mengenai tempoh kontrak penyenggaraan, kerajaan tidak bercadang untuk 
memendekkan tempoh konsesi dari 15 tahun kepada tiga tahun. 

 Tuan Yang di-Pertua, Ahli Yang Berhormat bagi Libaran membangkitkan 
mengenai jalan pintas Libaran, jalan dari Batu 32 terus ke lapangan terbang di 
Sandakan.  Untuk makluman Ahli Yang Berhormat, buat masa ini kerajaan tiada 
cadangan untuk membina jalan ini.  Walau bagaimanapun, cadangan ini akan dikaji 
untuk dipertimbangkan pada masa hadapan apabila ada keperluan. 

 Tuan Yang di-Pertua, Ahli Yang Berhormat bagi Lanang membangkitkan 
mengenai projek jambatan Durin di Batang Rajang.  Untuk makluman Ahli Yang 
Berhormat, kemajuan fizikal bagi projek pembinaan jambatan Durin di Batang Rajang 
kini telah mencapai 73.8 peratus sehingga 15 Mei 2004.  Kerajaan telah melantik 
sebuah syarikat subkontraktor melalui tender terhad untuk menyiapkan projek ini.  
Jambatan ini dijangka siap pada Februari 2005.  Memandangkan syarikat yang dilantik 
ini merupakan sebuah syarikat tempatan yang terkenal, Kementerian Kerja Raya yakin 
bahawa syarikat itu berupaya untuk menyiapkan projek ini mengikut tarikh yang telah 
pun ditetapkan. 

 Tuan Yang di-Pertua, Ahli Yang Berhormat bagi Kuala Krai mencadangkan 
projek pembinaan jambatan di Sungai Kelantan dan lebuh raya yang menghubungkan 
Kuala Krai ke Kota Bahru.  Untuk makluman Ahli Yang Berhormat, kerajaan mempunyai 
cadangan untuk membina sebatang jalan baru yang menghubungkan Kuala Krai terus 
ke Jeli.  Untuk maksud ini, kajian kemungkinan bagi mengkaji jajaran yang paling 
berdaya maju sedang dijalankan dan dijangka siap pada bulan November 2004. 

 Tuan Mohamed Razali bin Che Mamat:  [Bangun] 

 Timbalan Yang di-Pertua [Datuk Lim Si Cheng]:  Yang Berhormat bagi 
Kuala Krai bangun. 

 Dato’ Ir. Mohd. Zin bin Mohamed:  Saya habiskan dulu yang ini, selepas ini 
saya bagi.  Jalan baru yang dicadangkan ini akan bermula berhampiran dengan Kem 
Latihan Askar Wataniah, Jeli menuju ke Lubuk Kawah sebelum menyeberang Sungai 
Kelantan di Kampung Sokor Baru.  Jalan ini juga akan melintasi Sungai Sokor, Sungai 
Bersatu dan Sungai Lakar sebelum ke Bukit Serayang dan Bukit Chemong.  Jalan ini 
akan berakhir di Kampung Chengal Bedil di Jeli.  Panjang jalan ini ialah 43.5 kilometer 
dengan kos anggaran sebanyak RM238 juta. 

 Tuan Mohamed Razali bin Che Mamat:  Terima kasih Tuan Yang di-Pertua 
dan terima kasih kepada Yang Berhormat Timbalan Menteri.  Saya sungguh terpaut bila 
balik ke kawasan di mana anak buah saya di Kuala Krai menyatakan mereka sungguh 
merasa sukacita, lebih-lebih lagi bila Yang Berhormat bagi Kinabatangan memberi 
sokongan untuk cadangan satu lebuh raya Kuala Krai ke Kota Bharu yang mana saya 
sebutkan di Dewan ini jarak Kuala Krai ke Kota Baharu hanya merupakan 100 kilometer 
sahaja dan inilah merupakan jalan masuk ke Kelantan bermula dari Gua Musang ke 
Kota Bharu, di mana Ahli Parlimen bagi ke empat-empat kawasan di sepanjang jalan 
100 kilometer ini dimenangi oleh Barisan Nasional dan berada di dalam Dewan ini.   

Bermula dari Kuala Krai, kemudian terus pergi ke Machang, Timbalan Menteri, 
kemudian terus pergi ke Ketereh  … 

Timbalan Yang di-Pertua [Datuk Lim Si Cheng]: Yang Berhormat, Yang 
Berhormat, apakah soalannya? 

Tuan Mohamed Razali bin Che Mamat:  .... yang bijinya di luar dan keempat, 
Kota Bharu.  Jadi permohonan saya, adakah tidak Kementerian Kerja Raya boleh 
memberi ketegasan hari ini di Dewan yang mulia ini untuk membina jalan-jalan ini, 
untuk satu sahaja lebuh raya yang belum pun diadakan dan dikenali orang Kelantan 



kontrak penyelenggaraan. Untuk makluman Ahli Yang Berhormat, kerosakan jalan raya yang terlibat adalah Jalan Bintulu-Sibu yang disenggara oleh HCM Engineering Sdn.Bhd. dan Jalan Bintulu-Miri yang disenggara oleh Endaya Construction Sdn.Bhd. Pihak kementerian sentiasa memantau kerja penyenggaraan yang dilaksanakan sebagaimana clause perjanjian penswastaan yang telah pun dimateraikan. Berkenaan dengan mutu kerja penyenggaraan, pihak kementerian akan membuat tindakan susulan jika syarikat konsesi tersebut gagal melaksanakan kerja dengan sempurna. Kerajaan boleh melantik pihak ketiga untuk melaksanakan kerja tersebut dan mengenakan penalti sebanyak 25 peratus kepada syarikat konsesi. Mengenai tempoh kontrak penyenggaraan, kerajaan tidak bercadang untuk memendekkan tempoh konsesi dari 15 tahun kepada tiga tahun. Tuan Yang di-Pertua, Ahli Yang Berhormat bagi Libaran membangkitkan mengenai jalan pintas Libaran, jalan dari Batu 32 terus ke lapangan terbang di Sandakan. Untuk makluman Ahli Yang Berhormat, buat masa ini kerajaan tiada cadangan untuk membina jalan ini. Walau bagaimanapun, cadangan ini akan dikaji untuk dipertimbangkan pada masa hadapan apabila ada keperluan. Tuan Yang di-Pertua, Ahli Yang Berhormat bagi Lanang membangkitkan mengenai projek jambatan Durin di Batang Rajang. Untuk makluman Ahli Yang Berhormat, kemajuan fizikal bagi projek pembinaan jambatan Durin di Batang Rajang kini telah mencapai 73.8 peratus sehingga 15 Mei 2004. Kerajaan telah melantik sebuah syarikat subkontraktor melalui tender terhad untuk menyiapkan projek ini. Jambatan ini dijangka siap pada Februari 2005. Memandangkan syarikat yang dilantik ini merupakan sebuah syarikat tempatan yang terkenal, Kementerian Kerja Raya yakin bahawa syarikat itu berupaya untuk menyiapkan projek ini mengikut tarikh yang telah pun ditetapkan. Tuan Yang di-Pertua, Ahli Yang Berhormat bagi Kuala Krai mencadangkan projek pembinaan jambatan di Sungai Kelantan dan lebuh raya yang menghubungkan Kuala Krai ke Kota Bahru. Untuk makluman Ahli Yang Berhormat, kerajaan mempunyai cadangan untuk membina sebatang jalan baru yang menghubungkan Kuala Krai terus ke Jeli. Untuk maksud ini, kajian kemungkinan bagi mengkaji jajaran yang paling berdaya maju sedang dijalankan dan dijangka siap pada bulan November 2004. Tuan Mohamed Razali bin Che Mamat: [Bangun]. Timbalan Yang di-Pertua [Datuk Lim Si Cheng]: Yang Berhormat bagi Kuala Krai bangun. Dato' Ir. Mohd. Zin bin Mohamed: Saya habiskan dulu yang ini, selepas ini saya bagi. Jalan baru yang dicadangkan ini akan bermula berhampiran dengan Kem Latihan Askar Wataniah, Jeli menuju ke Lubuk Kawah sebelum menyeberang Sungai Kelantan di Kampung Sokor Baru. Jalan ini juga akan melintasi Sungai Sokor, Sungai Bersatu dan Sungai Lakar sebelum ke Bukit Serayang dan Bukit Chemong. Jalan ini akan berakhir di Kampung Chengal Bedil di Jeli. Panjang jalan ini ialah 43.5 kilometer dengan kos anggaran sebanyak RM238 juta. Tuan Mohamed Razali bin Che Mamat: Terima kasih Tuan Yang di-Pertua dan terima kasih kepada Yang Berhormat Timbalan Menteri. Saya sungguh terpaut bila balik ke kawasan di mana anak buah saya di Kuala Krai menyatakan mereka sungguh merasa sukacita, lebih-lebih lagi bila Yang Berhormat bagi Kinabatangan memberi sokongan untuk cadangan satu lebuh raya Kuala Krai ke Kota Bharu yang mana saya sebutkan di Dewan ini jarak Kuala Krai ke Kota Baharu hanya merupakan 100 kilometer sahaja dan inilah merupakan jalan masuk ke Kelantan bermula dari Gua Musang ke Kota Bharu, di mana Ahli Parlimen bagi ke empat-empat kawasan di sepanjang jalan 100 kilometer ini dimenangi oleh Barisan Nasional dan berada di dalam Dewan ini. Bermula dari Kuala Krai, kemudian terus pergi ke Machang, Timbalan Menteri, kemudian terus pergi ke Ketereh ... Timbalan Yang di-Pertua [Datuk Lim Si Cheng]: Yang Berhormat, Yang Berhormat, apakah soalannya?. Tuan Mohamed Razali bin Che Mamat: .... yang bijinya di luar dan keempat, Kota Bharu. Jadi permohonan saya, adakah tidak Kementerian Kerja Raya boleh memberi ketegasan hari ini di Dewan yang mulia ini untuk membina jalan-jalan ini, untuk satu sahaja lebuh raya yang belum pun diadakan dan dikenali orang Kelantan.